CELEX: 62018TN0024
Language: sk
Date: 2018-01-20 00:00:00
Title: Vec T-24/18: Žaloba podaná 20. januára 2018 – adidas International Trading a iní/Komisia

12.3.2018   
            
            
               SK
            
            
               Úradný vestník Európskej únie
            
            
               C 94/32
            
         Žaloba podaná 20. januára 2018 – adidas International Trading a iní/Komisia
   (Vec T-24/18)
   (2018/C 094/43)
   Jazyk konania: angličtina
   
      Účastníci konania
   
   
      Žalobkyne: adidas International Trading BV (Amsterdam, Holandsko), Gabor Footwear GmbH (Rosenheim, Nemecko), Gabor Shoes AG (Rosenheim), HR Online GmbH (Osnabrück, Nemecko), Nike European Operations Netherlands BV (Hilversum, Holandsko), Timberland Europe BV (Almelo, Holandsko), Wolverine Europe BV (Amsterdam,), Wolverine Europe Ltd (Londýn, Spojené kráľovstvo) (v zastúpení: E. Vermulst a J. Cornelis, advokáti)
   
      Žalovaná: Európska komisia
   
      Návrhy
   
   Žalobkyne navrhujú, aby Všeobecný súd:
   
               —
            
            
               zrušil vykonávacie nariadenie Komisie (EÚ) 2017/1982 z 31. októbra 2017, ktorým sa opätovne ukladá konečné antidumpingové clo a s konečnou platnosťou sa vyberá predbežné clo uložené na dovoz určitej obuvi so zvrškom z usne s pôvodom v Čínskej ľudovej republike a vo Vietname a vyrobenej spoločnosťami Dongguan Luzhou Shoes Co. Ltd, Dongguan Shingtak Shoes Co. Ltd, Guangzhou Dragon Shoes Co. Ltd, Guangzhou Evervan Footwear Co. Ltd, Guangzhou Guangda Shoes Co. Ltd, Long Son Joint Stock Company a Zhaoqing Li Da Shoes Co., Ltd a ktorým sa vykonáva rozsudok Súdneho dvora v spojených veciach C-659/13 a C-34/14 (Ú. v. EÚ L 285, 2017, s. 14), a
            
         
               —
            
            
               uložil Európskej komisii povinnosť nahradiť trovy konania.
            
         
      Dôvody a hlavné tvrdenia
   
   Na podporu svojej žaloby žalobkyne uvádzajú päť žalobných dôvodov.
   
               1.
            
            
               Prvý žalobný dôvod je založený na tom, že Európska komisia nemala právomoc prijať napadnuté nariadenie.
            
         
               2.
            
            
               Druhý žalobný dôvod je založený na tom, že opätovné začatie ukončeného konania týkajúceho sa obuvi a retroaktívne uloženie premlčaného antidumpingového cla na základe napadnutého nariadenia:
               
                           (i)
                        
                        
                           nemá právny základ, je založené na zjavne nesprávnom uplatnení článku 266 ZFEÚ a základného nariadenia (1) a porušuje článok 9 ods. 4 základného nariadenia;
                        
                     
                           (ii)
                        
                        
                           je nezlučiteľné so zásadami ochrany legitímnej dôvery, právnej istoty a zákazu retroaktivity, pokiaľ ide o žalobkyne, a
                        
                     
                           (iii)
                        
                        
                           vychádza z nesprávneho uplatnenia článku 266 ZFEÚ a zo zneužitia právomoci Európskou komisiou a porušuje článok 5 ods. 4 ZFEÚ.
                        
                     
         
               3.
            
            
               Tretí žalobný dôvod je založený na tom, že retroaktívne uloženie antidumpingového cla dodávateľom žalobkýň, ktoré zabránilo uskutočneniu platby v prospech žalobkýň, porušuje zásadu zákazu diskriminácie.
            
         
               4.
            
            
               Štvrtý žalobný dôvod je založený na tom, že Európska komisia zneužila svoju právomoc pri posudzovaní žiadostí dodávateľov žalobkýň o trhovohospodárske zaobchádzanie a individuálne zaobchádzanie v súvislosti s retroaktívnym uložením antidumpingového cla a porušila zásadu zákazu diskriminácie.
            
         
               5.
            
            
               Piaty žalobný dôvod je založený na tom, že Európska komisia porušila povinnosť stanovenú v článku 20 ods. 5 základného nariadenia, ako aj povinnosť odôvodnenia podľa článku 296 ZFEÚ.
            
         
      (1)  Nariadenie Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (Ú. v. EÚ L 176, 2016, s. 21).